18 



De i det foregaaende anførte Vidnesbyrd om Plantevandringer 

 over større Afstande give tillige Eksempler paa Anvendelsen 

 af de tre almindeligste Vandringsmidler: Havstrømme, Vind 

 og Dyr, navnlig Fugle. Naar jeg betragter disse Vidnesbyrd 

 og alle de mange andre, der foreligge i den store Litteratur 

 over Plantevandringer, kommer jeg til det Resultat, at alle 

 Arter, Aar efter Aar, foretage Udsæd af Formeringslegemer i 

 alle Retninger, saa at en for en Art passende Vokseplads før 

 eller senere med Tiden maa blive bevokset med den, med- 

 mindre Klimatet eller Konkurrenterne lægge Hindringer i Vejen, 

 eller der f. Eks. er topografiske Spredningsliindringer. Hver 

 Art vandrer efter sin Begavelse, de fleste med Hanefjed, men 

 der er dem, der med Syvmilestøvler kunne foretage lange Spring, 

 ogsaa tværs over Havene. Vigtigst af alle Spredningsmidler 

 er vistnok Vinden*). Herved maa erindres, at ubegrænset Tid 

 staar til Raadighed. 



De samme naturlige Vandringsmidler, som Planterne an- 

 vende i vore Dage, anvendte de selvfølgelig ogsaa i de ældste 

 Tider, da de indvandrede her i Landet. Men da have nogle af dem 

 utvivlsomt spillet en større Rolle hos os end i vore Dage, navnlig 

 Transport ved Drivis, ved Storme over isdækkede og snedækkede 



det var muligt at paavise nogen som helst af de ellers tænkelige Smitteveje; 

 Fuglene kunne f. Eks. have siddet paa en Mødding i Nordtyskland paa et 

 Sted, hvor Kvæget var angrebet, og have transporteret smittebærende 

 Gødningsdele hæftede til deres Legeme over til os (man har f. Eks. set 

 Krager komme over Store Bælt til Koi'Sør med Fødderne tilsmudsede af 

 Gødning). I nogle Aar var der overordentlig megen Mund- og Klovsyge 

 i Tyskland, medens der hos os kun optraadte enkelte Tilfælde, 1 eller 2 

 Gange aarlig, og kun i Sydvestsjælland, paa Lolland, Langeland og 1 Gang 

 i Bjerre Herred, altid forholdsvis nær ved Kysten. At Smitstoffet kan 

 være indført ved Vinden, ligesom Fyrre-Støvet, eller ved Insekter eller 

 paa anden Maade over Havet, er jo ogsaa muligt. (Elter Meddelelse af 

 Dr. Bang). 

 *) Til de Eksempler paa lang Transport gennem Luften af organiske eller 

 uorganiske Legemer, som jeg har anført tidligere (^'■^), vil jeg her føje 

 følgende: Den 30te August 1870 faldt en Regn af Saltstykker ved St. 

 Gotthardt i Schweiz; de tungeste af de i Ziirich opbevarede Prøver veje 

 fra 0,76—0,47 Gr. Det nærmeste Sted, fra hvilket de kunne være komne, 

 er Middelhavets Kyster, Genua eller Venedig, der ligge i en Afstand af 

 ^.'■jO— 300 Km. i ligt' Linie (P. VoGLER, Naturwiss. Woclionschrift, 1902—03). 



